1975 ஆம் ஆண்டின் முதல் வாரத்தில் மீண்டும் அவர்கள் ஸ்டுடியோவிற்கு திரும்பினர். அலன் பர்சன்ஸ், இசைக்குழுவினருடன் தொடர்ந்து வேலை செய்ய மறுத்துவிட்டார் (அதற்கு பதிலாக த அலன் பர்சன்ஸ் பிராஜக்ட்டின் சொந்த இசைக்குழுவை வெற்றிகரமாக நடத்த ஆரம்பித்தார்). பை ஸ்டுடியோஸில் பதிவு செய்யப்பட்ட "மோரில்" ப்ரெய்ன் ஹம்ப்ரெஸுடன் இக்குழு வேலை செய்திருந்தது, 1974 ஆம் ஆண்டில் மீண்டும் அவர்களுடன் இணைந்தது. இசைக்குழுவின் புதிய பாடல்கள் இயற்றும் வேலைகளுக்கு இவர் இயல்பாகத் தேர்ந்தெடுக்கப்பட்டார். இசைக்குழுவினருக்கு தொடக்கத்தில் புதியப் பாடல்களைப் பற்றி திட்டமிடுவது மிகவும் கடினமாக இருந்ததது, குறிப்பாக "டார்க் சைட் ஆப் த மூனின்" வெற்றிக்குப் பிறகு, இந்த நால்வரும் உடலளவிலும் மனதளவிலும் சோர்வடைந்திருந்தனர். ரிக் ரைட், அவர்களின் முந்தைய காலத்தைப்பற்றி விவரிக்கும் போது "கஷ்டமான காலங்களில் வீற்றிருந்தபோது", குழுவினர் "மிகவும் வலியுடன்" இருப்பதை உணர்ந்ததாக தெரிவித்துள்ளார். மசோன் பன்முக-டிராக்குகளை பதிவுசெய்வதென்பது மிக நீளமாகவும் சலிப்பூட்டுவதாகவும் உணர்ந்தார், மேலும் கில்மோர் இசைக்குழுவின் பழைய தொகுப்புகளை மேம்படுத்துவதில் ஆர்வம் காட்டினார். மசோனின் திருமண வாழ்க்கை தோல்வியடைந்ததன் காரணமாக, அவர் உடல்நலத்தில் அக்கறையில்லாமல் இருந்தார், இந்த நிலை டிரம் வாசிப்பதிலும் உணரத்தக்கதாக இருந்தது.

சில வாரங்களுக்குப் பிறகு வாட்டர்ஸ் அடுத்த தொகுப்புக்கான கரு உருவாக்குவதைப்பற்றி எண்ணத்தொடங்கினார். 1974 களில் மூன்று புதிய இசைகளை இவர்கள் இயற்றினர், அவை; "ரவிங் அண்ட் டுரோலிங்", "கோட்டா பீ க்ரேசி" மற்றும் "சைன் ஆன் யூ க்ரேசி டயமண்ட்", மேலும் அவர்கள் பிரான்சிலும் இங்கிலாந்திலும் தொடர் நிகழ்ச்சிகளை நடத்தினர். இந்த புதிய இசைத்தொகுப்புகள், அவர்கள் புதிய ஆல்பத்தை உருவாக்குவதற்கு வழிவகுத்தது, மேலும் "சைன் ஆன் யூ க்ரேசி டயமண்ட்" , நியூயார்க்கின் பிரபலமான மிக முக்கிய பாடலாக அமைந்தது. தொடக்கத்தில் வரும் நான்கு இசைக்குறிப்பு கிட்டார் இசையுடன் கூடிய தொடர் பகுதியுடன், முற்றிலுமாக நிகழ்ச்சிக்காக கில்மோரால் இயற்றப்பட்டது, அது வாட்டர்ஸுக்கு, குழுவின் பழைய உறுப்பினரான சைட் பரெட்டின் ஆவி இருப்பதாக நினைவூட்டும் வகையில் இருந்தது. "ஷைன் ஆன் யூ க்ரேசி டயமண்ட்" இரண்டாக பிரிக்கப்பட்டு, மேலும் இரண்டு புதிய பாடல்கள் தயாரிக்கப்பட்டு அதற்கு இடையில் இந்த இரண்டு பாடல்களின் பாதி இணைக்கப்பட்டது. "வெல்கம் டு த மெசின்" மற்றும் "ஹேவ் எ சிகர்", இசைத்துறையின் வணிகத்தின் தாக்கத்தை சிறிதளவே சரிப்படுத்துவதாக இருந்தது, பரெட்டின் எழுச்சிக்கும் வீழ்ச்சிக்கும் பொருத்தமான தொகுப்பாக "ஷைன் ஆன்" பாடல் வரிகள் மிகவும் நன்றாக இருந்தது; "ஏனெனில் நான் நினைத்ததை நெருங்க முயற்சித்தேன்... சைட்டின் இந்தப் பிரிவு சிறிது காலத்திற்குப் பேசமுடியாமல், தவிர்க்க முடியாத துக்கத்தை தந்தது." போன்ற வரிகள் இதை நன்கு உணர்த்தும். "ரவிங் அண்ட் ட்ரோலிங்" மற்றும் "கோட்டா பீ க்ரேசி" போன்ற பாடல்களுக்கு புதிய கருத்தில் இடமில்லாததால், அப்பாடல்களை ஒதுக்கி வைத்தனர்.

1975 ஆம் ஆண்டு ஜூலை 5 அன்று, அந்த வருடத்தின் இரண்டாவது அமெரிக்க சுற்றுலா நிகழ்ச்சிக்கு பிங்க் ஃபிலாய்ட் செல்வதற்கு முதல் நாளில், கில்மோர் அவருடைய முதல் மனைவியான கிங்கரை மணமுடித்தார். இசைக்குழுவினர் "ஷைன் ஆன்" பாடலின் கடைசிப்பகுதியை முடிக்கும் வேலைகளில் ஈடுபட்டிருந்த போது மிகவும் எடைகொண்ட ஒரு ஆண் அவர்களின் அறையில் நுழைந்தார். முதலில், இசைக்குழுவினர் எவரும் அவரை அடையாளம் காண முடியவில்லை, ஆனால் விரைவில் அது பரெட் எனத் தெரிந்தது. "இன்சைடு அவுட்டில்" (2005) மசோன் பரெட்டின் உரையாடலை நினைவுகூர்ந்து 'தொடர்பற்ற மேலும் முழுமையாக நடைமுறைக்கு ஒவ்வாததாகவும் இருந்தது' என்றார். ஸ்ட்ரோம் தோர்கெர்சன், பரெட்டின் வருகையை நினைவுகூர்கையில்: "இரண்டு அல்லது மூன்று பேர் அழுதனர். அவர் சிறுபொழுது வட்டமாக அமர்ந்து பேசுவது போலிருந்தது ஆனால் உண்மையில் அவரங்கு இல்லை." முன்னாள் குழு உறுப்பினரான பரெட்டைப் பார்க்கும் போது வாட்டர்ஸ் மிகவும் துக்கத்தில் மூழ்கினார், சக பார்வையாளர் ஆண்ட்ரிவ் கிங், பரெட் எப்படி இவ்வளவு எடையைப் பெற்றார் என அடிக்கடிக் கேட்டார். என்னுடைய வீட்டின் சமயலறையில் மிகப்பெரிய குளிர்சாதனப் பெட்டி ஒன்றுள்ளது, அதிலிருக்கும் போர்க் சாப்ஸ்களை நிறைய சாப்பிடுகிறேன் என பரெட் அதற்குப் பதில் கூறினார். மேலும் அவர் மீண்டும் குழுவிற்காக பணிசெய்ய தயாராக இருப்பதாக கூறினார், ஆனால் "ஷைன் ஆன்" பாடலைக்கேட்ட பிறகு பாடலுக்கும் அவருடைய செயலுக்கும் பொருத்தமில்லாமல் இருந்தது. EMIயின் உணவகத்தில் நடந்த கில்மோரின் திருமண வரவேற்பு நிகழ்ச்சியில் பரெட் கலந்து கொண்டார், ஆனால் பிறகு விடைபெறாமலே நிகழ்ச்சியிலிருந்து வெளியேறினார். அன்றிலிருந்து 2006 ஆம் ஆண்டில் அவர் இறக்கும் வரை, இசைக்குழுவினர் யாரும் அவரைப் பார்க்கவில்லை.

ஸ்ட்ரோம் தோர்கர்சன் இந்தப் பாடல்கள் பொதுவாக, பரெட்டின் நோய்மையை விட அவரின் "முழுமையடையாத வருகையைப்" பற்றியே இருந்ததாக எண்ணினார். கலைப் படைப்பைக் கருப்பான ஷ்ரிங்க்-ராப்பை (ஆல்பம் ஆர்ட்டை "இல்லை" என்பதைக் குறிக்கும்படி அமைந்தது) கொண்டு மறைத்தார். இரண்டு தொழிலதிபர்கள் கைக்குலுக்குவதைப் போலிருந்த ஆல்பத்தின் மேலட்டையில் ஒருவர் தீயின் மேல் இருந்ததைப் போல் காண்பிக்கப்பட்டிருந்தது. இது மக்கள் "துன்பத் தீயில் வாடும்" பயத்தினால் தங்கள் உண்மையான உணர்வுகளை மறைத்துக்கொண்டு வாழ்கிறார்கள் என்ற கருத்திலிருந்து உருவானது.

அதிகப்படியாக, 1975 ஆம் ஆண்டு ஜூலை 5 அன்று நீப்பொர்த்தில் ஓப்பன்-ஏர் இசைவிழாவில் "விஷ் யூ வேர் ஹியர்" நிகழ்ச்சியின் பெரும்பகுதிகள் நடத்தப்பட்டன, ஆனால் அவர்களுடைய இந்நிகழ்ச்சி விமர்சகர்களால் கடுமையாக விமர்சிக்கப்பட்டது. 1975 ஆம் ஆண்டு செப்டம்பர் மாதத்தில் இந்த ஆல்பம் வெளியிடப்பட்டது, இந்த ஆல்பம் பிரிட்டனில் நேரடியாக #1வது இடத்தைப் பெற்றது, மேலும் "பில்போர்டின்" இரண்டாவது வார தர வரிசையில் #1வது இடத்தைப் பிடித்தது. ராபர் கிரிஸ்ட்காவ் இதைப்பற்றி விமர்சிக்கையில் "... இசை மிக எளிமையாகவும் ஈர்க்கும் வகையிலும் மட்டுமில்லாமல், இதன் இசைக்கலவையானது கிட்டாரினால் நயமாக அமைக்கப்பட்டுள்ளது, ஆனால் உண்மையில் இது சிம்பொனிக் தர இசை பெற்றுள்ளது (மற்றும் ஒன்றையொன்று நினைவூட்டுவதாகவும் உள்ளது) த டார்க் சைட் ஆப் த மூனைப் போல மிகவும் நன்றாக உருவாக்கப்பட்டுள்ளது" என்று நன்றாக விமர்சித்து எழுதியுள்ளார்

மரபுரிமைப் பேறு
"த ஃபைனல் கட்"
"விஷ் யூ வேர் ஹியர்"
கில்மோரின் அறிமுகமும் பரெட்டின் வெளியேற்றமும் (1968)